APSTIPRINU

Ogres novada pašvaldības mantas

novērtēšanas un izsoles komisijas

priekšsēdētājs O.Ercens

Ogrē, 2025. gada 11.aprīlī

Nr. K.1-2/65

**Nekustamā īpašuma**

**“Pīlādži”, Kaibalā, Lielvārdes pagastā, Ogres novadā atsavināšanas**

**IZSOLES NOTEIKUMI**

1. **Vispārīgie noteikumi**
   1. Nekustamā īpašuma “Pīlādži”, Kaibala, Lielvārdes pagasts, Ogres novads, kadastra numurs 7433 003 0216, kas sastāv no zemes vienības ar kadastra apzīmējumu 7433 003 0209 un kopējo platību 2822 m² (turpmāk – Nekustamais īpašums), izsoles noteikumi (turpmāk – Noteikumi) nosaka kārtību, kādā organizējama Nekustamā īpašuma izsole atbilstoši Publiskas personas mantas atsavināšanas likumam.
   2. Izsoli organizē Ogres novada pašvaldības mantas novērtēšanas un izsoles komisija (turpmāk – Komisija).
   3. Izsole ir **elektroniska ar augšupejošu soli**.
   4. Izsoles kārta: **1. (pirmā)**.
   5. Izsole sākas elektronisko izsoļu vietnē <https://izsoles.ta.gov.lv> **16.04.2025. plkst. 13:00 un noslēdzas 16.05.2025. plkst. 13:00**.
   6. Pieteikšanās izsolei **līdz 06.05.2025. plkst. 23:59**.
   7. Nosolītās summas apmaksas termiņš **30.05.2025**.
   8. Nekustamā īpašuma izsoles nosacītā cena (sākumcena) – **10 400.00 EUR** (desmit tūkstoši četri simti *euro*, 00 centi).
   9. Nodrošinājuma nauda – 10 % no Nekustamā īpašuma nosacītās cenas, t.i., **1040.00 EUR** (viens tūkstotis četrdesmit *euro*, 00 centi) – kas jāieskaita Ogres novada pašvaldības kontā: Valsts Kase, Nr.LV25TREL9800890740210, TRELLV22 ar atzīmi maksājuma mērķī “Nekustamā īpašuma “Pīlādži”, Kaibala, Lielvārdes pagastā, Ogres novadā izsoles nodrošinājums”. Nodrošinājuma nauda uzskatāma par ieskaitītu, ja attiecīgā naudas summa ir saņemta iepriekš norādītajā bankas kontā no izsolei pieteikušās personas konta.
   10. Izsoles solis –100.00 EUR (viens simts *euro*, 00 centi).
   11. Sludinājumi par Nekustamā īpašuma izsoli publicējami oficiālajā izdevumā “Latvijas Vēstnesis”, Ogres novada pašvaldības mājaslapā internetā un Tiesu administrācijas pārziņā esošajā elektronisko izsoļu vietnē e-izsoles.
2. **Nekustamā īpašuma raksturojums**
   1. Atsavināmais Nekustamais īpašums – zemes gabals ar kopējo platību 2822 m², kadastra apzīmējums 7433 003 0209.
   2. Ogres novada pašvaldības īpašumtiesības nostiprinātas Zemgales rajona tiesas Lielvārdes pagasta zemesgrāmatas nodalījumā Nr.100000567120.
   3. Atļautā izmantošana – saskaņā ar spēkā esošo vēsturiskā Lielvārdes novada teritorijas plānojuma karti 2016.-2027.gadam, zemes gabals ar kadastra apzīmējumu 7433 003 0209 atrodas Savrupmāju apbūves teritorijā.
   4. Esošais izmantošanas veids - neapbūvēts zemes gabals.
   5. **Apgrūtinājumi, kas attiecas uz vērtējamo objektu:**
      1. ceļa servitūta teritorija – 0.0268 ha;
      2. Pārējās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam – 0.0268 ha;
      3. ekspluatācijas aizsargjoslas teritorija ap ūdensvadu, kas atrodas līdz 2 metru dziļumam – 0.0297 ha;
      4. Lauku zemei izvērtējamo apgrūtinājumu pārklājuma teritorija zemes kadastrālās vērtības aprēķinam – 0.0268 ha;
      5. ekspluatācijas aizsargjoslas teritorija ap navigācijas tehnisko līdzekli, kas paredzēts valsts aizsardzības vajadzībām – 0.2822 ha;
      6. ekspluatācijas aizsargjoslas teritorija ap pazemes elektronisko sakaru tīklu kabeļu kanalizācijas aku un optisko kabeļu uzmavu gruntī – 0.0003 ha;
      7. Dzīvojamās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam – 0.0268 ha;
      8. ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju – 0.0259 ha;
      9. ekspluatācijas aizsargjoslas teritorija gar pašteces kanalizācijas vadu – 0.0524 ha;
      10. ekspluatācijas aizsargjoslas teritorija gar elektrisko tīklu kabeļu līniju - 0.0055 ha.
   6. Vērtējamā objekta novietnes raksturojums:
      1. Objekts atrodas Ogres novada Lielvārdes pagasta teritorijā, Kaibalā, ~5 km attālumā no Lielvārdes pilsētas centrālās daļas, 23 km attālumā no novada centra - Ogres.
      2. Apkārtējo apbūvi raksturo individuālās dzīvojamās mājas, daudzdzīvokļu ēka un neapbūvēti individuālās apbūves zemes gabali, viesu nams.
      3. Piebraukšana zemes gabalam pa asfaltēta seguma piebraucamiem ceļiem.
      4. Autobuss, tuvākā pieturvieta 850 m attālumā, dzelzceļa stacija 1400 m attālumā.
   7. Informācija par izsoles norisi pa tālruni (+371) 65068789.
3. **Izsoles priekšnoteikumi**
   1. Par izsoles dalībnieku var kļūt jebkura fiziskā vai juridiskā persona, kura atbilstoši Latvijas Republikas spēkā esošajiem normatīvajiem aktiem ir tiesīga iegūt īpašumā Nekustamo īpašumu un kura ir iemaksājusi Noteikumu 1.9. punktā minēto nodrošinājumu un autorizēta dalībai izsolē.
   2. Izsoles dalībniekiem nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
   3. Izsolē nevar piedalīties, ja personai, tās valdes vai padomes loceklim, patiesā labuma guvējam, pārstāvēt tiesīgajai personai vai prokūristam, vai personai, kura pilnvarota pārstāvēt personu darbības, kas saistītas ar filiāli, vai personālsabiedrības biedriem, tās valdes vai padomes loceklim, patiesā labuma guvējam, ir noteiktas Latvijai saistošas starptautiskās vai nacionālās sankcijas (informācija atrodama sankciju subjektu sarakstos, t.sk.: Finanšu izlūkošanas dienesta un/vai starptautisko attīstības banku (Pasaules Bankas, Eiropas Rekonstrukcijas un attīstības bankas, ASV OFAC ) sankciju subjektu saraksti, Lursoft.lv) vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
4. **Izsoles pretendentu reģistrēšana Izsoļu dalībnieku reģistrā**
   1. Pretendentu reģistrācija notiek Noteikumu 1.5. punktā norādītājā laikā un vietnē.
   2. Izsoles pretendenti – fiziska vai juridiska persona, kura vēlas savā vai citas fiziskas vai juridiskas personas vārdā pieteikties izsolei, elektronisko izsoļu vietnē <https://izsoles.ta.gov.lv> norāda visu reģistrācijas formā pieprasīto informāciju.
   3. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
   4. Ziņas par personu iekļauj Izsoļu dalībnieku reģistrā, saskaņā ar personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu *"Par e-izsoļu vietnes dalībnieka dalību konkrētā izsolē"* un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.
   5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
   6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
   7. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
   8. Izsoles pretendents netiek reģistrēts, ja:
      1. nav izpildīti visi Noteikumu 4.2. punktā minētie norādījumi;
      2. uz izsoles dienu ir ierosināta pretendenta maksātnespēja vai tā saimnieciskā darbība ir apturēta;
      3. saņemta informācija par pretendenta nenokārtotajiem parādiem, kas var būt par iemelsu tā maksātnespējas ierosināšanai.
   9. Izsoles rīkotāji nav tiesīgi sniegt informāciju pretendentiem par citiem izsoles pretendentiem.
5. **Izsoles norise**
   1. Izsole sākas Noteikumu 1.5. punktā norādītājā laikā un vietnē.
   2. Izsolei autorizētie dalībnieki drīkst izdarīt solījumus visā izsoles norises laikā.
   3. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
   4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13:00.
   5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.

5.6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.

5.7. Pēc izsoles slēgšanas sistēma automātiski sagatavo izsoles aktu, kuru Komisija apstiprina septiņu dienu laikā pēc izsoles.

5.8. Izsoles dalībniekiem, kuri piedalījušies izsolē, bet nav nosolījuši Nekustamo īpašumu, 5 (piecu) darba dienu laikā tiek atmaksāts izsoles nodrošinājums, izņemot juridisku personu, kura nosolījusi visaugstāko cenu, bet kurai konstatēti Noteikumu 3.1., 3.2. un 3.3. punktos minētie nosacījumi, kā rezultātā tā zaudē iesniegto nodrošinājumu.

5.9. Izsole tiek atzīta par nenotikušu un nodrošinājums tiek atmaksāts visiem izsoles dalībniekiem, ja neviens no viņiem nav pārsolījis izsoles sākumcenu.

1. **Izsoles rezultātu apstiprināšana un līguma noslēgšana**
   1. Komisija 7 (septiņu) darba dienu laikā izsniedz paziņojumu par pirkuma summu.
   2. Izsoles dalībniekam, kurš nosolījis augstāko cenu, līdz Noteikumu 1.7. punktā norādītajam datumam no sava bankas konta norādītajā kontā jāpārskaita pirkuma summu, kas atbilst starpībai starp augstāko nosolīto cenu un iemaksāto nodrošinājumu.
   3. Ja Nekustamo īpašumu nosolījušais izsoles dalībnieks Noteikumu 1.7. punktā noteiktajā termiņā nav norēķinājies Noteikumu 6.2. punktā minētajā kārtībā, viņš zaudē tiesības uz nosolīto īpašumu. Izsoles nodrošinājums attiecīgajam dalībniekam netiek atmaksāts.
   4. Ja nosolītājs noteiktajā laikā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības 2 (divu) nedēļu laikā no paziņojuma saņemšanas dienas paziņot izsoles rīkotājam par īpašuma pirkšanu par paša solīto augstāko cenu un 1 (viena) mēneša laikā no izsoles rīkotāja paziņojuma saņemšanas dienas samaksāt nosolīto naudas summu uz norādīto bankas kontu.
   5. Ja Noteikumu 6.4. punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu.
   6. Lēmumu par turpmāko atsavināšanas procesu pieņem Komisija.
   7. Pirkuma līgumu pircējs paraksta 30 (trīsdesmit) dienu laikā pēc izsoles rezultātu apstiprināšanas Ogres novada pašvaldības Centrālās administrācijas Nekustamo īpašumu pārvaldes nodaļā.
   8. Pirkuma līgumu pašvaldības vārdā paraksta Ogres novada domes pilnvarota persona.
2. **Nenotikusi izsole**
   1. Izsole atzīstama par nenotikušu, ja:
      1. uz izsoli nav autorizēts neviens izsoles dalībnieks;
      2. izsole bijusi izziņota, pārkāpjot šos noteikumus vai Publiskas personas mantas atsavināšanas likuma nosacījumus;
      3. tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
      4. neviens izsoles dalībnieks nav pārsolījis izsoles sākumcenu;
      5. vienīgais izsoles dalībnieks, kurš nosolījis izsolāmo īpašumu, nav parakstījis izsolāmā īpašuma pirkuma līgumu;
      6. neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā;
      7. izsolāmo mantu nopirkusi persona, kurai nav bijušas tiesības piedalīties izsolē.
3. **Komisijas lēmuma pārsūdzēšana**
   1. Izsoles dalībniekiem ir tiesības iesniegt sūdzību Ogres novada pašvaldībai par Komisijas veiktajām darbībām 5 (piecu) dienu laikā no attiecīgā lēmuma pieņemšanas vai izsoles dienas.
   2. Ja Komisijas lēmumi tiek pārsūdzēti, attiecīgi pagarinās šajos Noteikumos noteiktie termiņi.
   3. Izsoles rezultātus apstiprina Komisijas priekšsēdētājs.
4. **Īpašie noteikumi**
   1. Visi maksājumi veicami: fiziskām personām – no personīga bankas konta, juridiskām personām – no uzņēmuma bankas konta.
   2. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.
   3. Visus izdevumus, kas saistīti ar nosolītā īpašuma pārreģistrāciju, sedz pircējs.
   4. Izsoles pretendenti, dalībnieki piekrīt, ka Komisija veic personas datu apstrādi, pārbaudot sniegto ziņu patiesumu.
5. **Iegūto personas datu apstrāde**
   1. Iegūtie personas dati tiek apstrādāti ievērojot Fizisko personu datu apstrādes likuma 25. panta pirmo, trešo un ceturto daļu, Eiropas Parlamenta un Padomes 2016. gada 27. aprīļa regulas (ES) [2016/679](http://eur-lex.europa.eu/eli/reg/2016/679/oj/?locale=LV) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu [95/46/EK](http://eur-lex.europa.eu/eli/dir/1995/46/oj/?locale=LV) (Vispārīgā datu aizsardzības regula) 6.panta 1.punktu), ar mērķi noslēgt pirkuma līgumu ar izsoles uzvarētāju.

Izsoles noteikumus sagatavoja

Ogres novada pašvaldības mantas novērtēšanas un izsoles komisija

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU